ddrg/super_eurlex huggingface dataset:
90.

betoner vigtigheden af rettidig færdiggørelse af projekter og af en grundig dialog mellem interessehaverne; tilskynder Kommissionen til at etablere et system, der spænder fra mild til streng advarsel, for det tilfælde, at en medlemsstat undlader at behandle en ansøgning om tilladelse inden for en rimelig tid, og til nøje at overvåge, hvorvidt de nationale administrative procedurer tilsikrer korrekt og hurtig gennemførelse af projekter af europæisk interesse; glæder sig over, at der i tilfælde af vanskeligheder indføres vejledende frister, inden for hvilke de kompetente myndigheder skal træffe en endelig afgørelse; opfordrer indtrængende Kommissionen til - i mangel af en sådan afgørelse - at undersøge, om den pågældende forsinkelse kan betragtes som et tilfælde af, at medlemsstaten lægger hindringer i vejen for en korrekt og hurtig gennemførelse af EU's indre marked for energi;
28.

anmoder medlemsstaterne og Kommissionen om at træffe foranstaltninger til at forbedre adgangen til finansiering og støtte til forskningsprojekter for at sikre udvikling af de bedst mulige teknologier til at lokalisere opkald, herunder via VoIP, og støtter derfor udviklingen af næste generation af standarder og bestemmelser; anmoder om, at bevillingerne til støtteprogrammet for informations- og kommunikationsteknologi, der er nævnt i EU-budgettet for 2009, 2010 og 2011, anvendes med henblik på at støtte afprøvning og etablering af innovative tjenester (baseret på VoIP og IP-adgang til 112-nummeret), der kan iværksættes via applikationer, der ikke er afhængige af et netværk, indtil næste generation af 112-alarmtjenesten er etableret i EU; opfordrer Kommissionen til også at undersøge indførelsen af den næste generation af 112-applikationer som f.eks. tekstbeskeder, videooptagelser og sociale netværk, samt hvordan disse applikationer, som nu er til borgernes rådighed, kan benyttes i forbindelse med beredskabskommunikation til at forbedre adgangen til 112-alarmtjenesten og til at styrke borgernes katastrofeberedskab;
39.

noterer sig med beklagelse, at de eksisterende retlige instrumenter ikke udnyttes fuldt ud, særlig ikke af SMV’erne, til at forsvare deres rettigheder, hvilket skyldes økonomisk afhængighed og betænkeligheder med hensyn til risikoen for at miste forretningsmuligheder; anmoder Kommissionen, medlemsstaterne og erhvervssammenslutningerne om at identificere metoder til at genetablere et tillidsforhold og lette adgangen til retssystemerne, herunder muligheden for anonyme klager og indførelse af en EU-ombudsmandsinstitution på dette område; er desuden overbevist om, at det er nødvendigt at videreudvikle begrebsapparatet for at sikre fair konkurrence både vertikalt og horisontalt i virksomhedernes indbyrdes forbindelser og således bane vejen for helt lige vilkår for virksomhederne;
87.

opfordrer, med henblik på at øge gennemsigtigheden og offentlighedens accept af udviklingsprojekter, som finansieres helt eller delvist af EU eller medlemsstaterne, til, at der oprettes en elektronisk database, som giver information om ODA; mener, at denne database bør gøre det muligt for brugerne at følge alle EU-donorernes og, om muligt, FN-organernes projekter og programmer i alle modtagerlande, hvem der finansierer dem, og hvilke organisationer der implementerer dem; mener, at den bør være brugervenlig og tilgængelig for alle via internettet, og at den bør have en funktion, som gør det let at søge specifikke oplysninger via et sæt forud definerede kriterier (donor, DAC-sektor, placering, projektstatus, finansieringstype og 2015-mål), og stille tabeller og geografiske kort med henblik på analyse til rådighed; bemærker, at denne form for database også er afgørende for forstærket koordination og harmonisering blandt donorerne og for afstemning af foranstaltningerne med modtagerlandets regering;
71.

kræver udformning af globale løsninger til imødegåelse af spekulation i basislandbrugsprodukter og ekstreme prisudsving, idet disse risikerer at bringe fødevaresikkerheden i fare; anerkender imidlertid vigtigheden af et velfungerende futures-marked for basislandbrugsprodukter; mener, at en koordineret international indsats er den eneste effektive måde at begrænse overdreven spekulation på; tilslutter sig i denne forbindelse forslaget fra det franske formandskab for G20 om, at gruppen bør overveje metoder til bekæmpelse af de stigende udsving i priserne på basislandbrugsprodukter; går ind for et verdensomspændende system for indberetning og koordineret indsats for lagre af landbrugsprodukter, der skal sørge for fødevaresikkerhed; henviser derfor til, at det bør overvejes at opretholde lagre af vigtige basislandbrugsprodukter; understreger, at lagerkapaciteten skal øges og markedskontrol- og -overvågningsinstrumenterne udvikles, hvis disse mål skal opfyldes; understreger navnlig de alarmerende konsekvenser, som de globale prisudsving har for udviklingslandene;
26.

opfordrer Kommissionen til at undersøge de mest effektive metoder til at øge synergierne på det praktiske niveau; foreslår i den henseende, at man overvejer at give medlemsstaterne mulighed for at vælge at have ét fælles operationelt program pr. region eller et tværregionalt operationelt program inden for rammerne af de makroregionale strategier omfattende forskellige fonde (EFRU, ESF, Samhørighedsfonden, ELFUL og EFF) med én fælles forvaltningsmyndighed under særlig hensyntagen til regionernes bidrag til en decentraliseret tilgang og til bevillingen af større selvstændighed og fleksibilitet til regionerne for at give dem mulighed for at deltage i deres egne strategier og øge værdien af de regionale og lokale administrative niveauer; foreslår medlemsstaternes nationale forvaltningsmyndigheder at udarbejde de fremtidige driftsprogrammer, så de er behørigt tilpasset lokale og regionale mål;
11.

gentager endnu en gang betydningen af det interregionale samarbejde (komponent C) og beklager, at det tildeles så få midler; foreslår derfor, at man genovervejer maksimumssatsen for EU's medfinansiering af komponent C, bl.a. under hensyntagen til dens evne til at virke som et incitament, for så vidt angår deltagere fra de regioner, der er omfattet af målet om "konkurrenceevne og beskæftigelse", med henblik på at øge antallet af projekter under denne komponent, og finder, at de tematiske samarbejdsområder skal udvides til at også at omfatte styring og forvaltning af operationelle programmer samt territorial udvikling;
1.

anmoder de involverede institutioner om at tage de nødvendige skridt til at fremskynde anvendelsen af EGF; bifalder i denne sammenhæng den forbedrede procedure, Kommissionen har indført på Parlamentets anmodning med henblik på at fremskynde frigivelsen af støtte, og som har til formål at sikre, at Kommissionens vurdering af, hvorvidt ansøgningen opfylder kriterierne for støtteberettigelse, forelægges budgetmyndigheden sammen med forslaget om at anvende fonden; håber, at der vil ske yderligere forbedringer i proceduren i forbindelse med den kommende revision af EGF;
29.

understreger, at synergien mellem strukturfondene og andre sektorpolitiske instrumenter og mellem disse instrumenter og nationale, regionale og lokale ressourcer er af afgørende betydning og skaber værdifulde forbindelser, der giver mulighed for gensidig styrkelse, bæredygtig gennemførelse af programmer og territorial samhørighed; anerkender, at samhørighedspolitikken via de øremærkede hensættelser for 2007-2013 bedre er i stand til at skabe synergier med forsknings- og innovationspolitikkerne; understreger, at strukturfondene kunne anvendes til at styrke forskningsinfrastrukturen med henblik på at nå det niveau af ekspertise, der er nødvendigt for adgang til forskningsmidler; understreger ligeledes fordelene ved synergi mellem EFRU, ESF og ELFUL; bemærker, at erfaringen klart viser, at en vellykket gennemførelse af ESF-finansierede programmer er afgørende for at maksimere effektiviteten af EFRU-bevillinger til økonomiske aktioner; understreger i den forbindelse potentialet i forbindelse med krydsfinansiering, som endnu ikke er udnyttet fuldt ud; opfordrer Kommissionen til i de kommende strategirapporter at indføje en henvisning til samspillet mellem strukturfondene og til samspillet mellem strukturfondene og andre EU-finansieringsinstrumenter;
7.

anbefaler, at den bymæssige dimension af samhørighedspolitikken, med udgangspunkt i det strategiske koncept med at støtte intelligent, bæredygtig og inklusiv vækst, bør fokusere på et tredobbelt mål: for det første at hjælpe byområderne med at udvikle deres grundlæggende fysiske infrastruktur som en forudsætning for vækst med henblik på fuldt ud at udnytte deres potentielle bidrag til den økonomiske vækst i Europa, til diversificeringen af det økonomiske grundlag og til energi- og miljømæssig bæredygtighed, navnlig med henblik på at bevare og forbedre luftkvaliteten i bycentrene, uden at det skader floderne; for det andet at hjælpe byområderne med at modernisere deres økonomiske, sociale og miljømæssige karakteristika gennem intelligente investeringer i infrastruktur og tjenester baseret på teknologiske fremskridt og nært knyttet til specifikke regionale, lokale og nationale krav; for det tredje at genskabe byområder ved at regenerere industriområder og forurenede arealer, under hensyntagen til nødvendigheden af forbindelser mellem byområder og landdistrikter med henblik på at fremme inklusiv udvikling i overensstemmelse med Europa 2020-strategien;
E.

der henviser til, at sagen om Abd al-Rahim al-Nashiri, en saudiarabisk statsborger, vil være den første sag, som vil blive ført for en militær kommission, siden præsident Obama beordrede genoptagelse af disse retssager, og at den militære kommission endnu ikke har fastsat nogen dato for hans retssag, og at anklagemyndigheden har henstillet til, at dødsstraf er en mulighed i forbindelse med retssagen, men at dette skal godkendes på forhånd af den "indkaldte myndighed" for militære kommissioner, en embedsmand, som udpeges af den amerikanske forsvarsminister,
5.

understreger, at det støtter den indsats, som Den Afrikanske Unions panel på højt plan for gennemførelsen af den samlede fredsaftale i Sudan under ledelse af Thabo Mbeki har gjort for at fremme forhandlingerne mellem parterne i denne fredsaftale, og de bestræbelser, som FN’s generalsekretærs særlige repræsentant for Sudan, Haile Menkerios, har udfoldet for at mægle mellem de to parter i Abyei-området; slår atter fast, at EU skal være rede til at yde enhver yderligere bistand, der måtte være brug for;
4.

gentager sin støtte til partnerskabet for modernisering; glæder sig over initiativet til at udarbejde en fælles evalueringsrapport, men understreger også behovet for at nå til enighed om de næste skridt i overensstemmelse med de resultater, der hidtil er blevet opnået i forbindelse med EU’s og Ruslands fire fælles rum samt med hensyn til de tilbageværende lakuner; støtter navnlig samarbejde på området forskning og udvikling og understreger, at de fire fælles rum er baseret på princippet om gensidighed; opfordrer derfor parterne i det forestående topmøde mellem EU og Rusland til at tage skridt til at formulere konkrete mål; understreger vigtigheden af at sikre, at retssystemet fungerer effektivt og uafhængigt, og af at intensivere bekæmpelsen af korruption; understreger, at EU er parat til at bidrage på enhver mulig måde til at forbedre effektiviteten af et uafhængigt retsstatssystem i Rusland; glæder sig over, at Rusland har bebudet, at det vil undertegne OECD-konventionen om bekæmpelse af bestikkelse af udenlandske offentligt ansatte;
B.

der henviser til, at de omtalte vildledende forretningsmetoder typisk består i at lokke virksomheder, såvel som fagfolk og almennyttige virksomheder, til at være opført i en erhvervsvejviser gratis; der henviser til, at underskriverne senere opdager, at de har underskrevet en kontrakt med et gebyr,
70.

understreger, at det, selv om der principielt kan gives finansielle garantier enten i form af forsikring eller gensidige brancheordninger, er vigtigt at sørge for, at operatører godtgør, at der foreligger finansielle garantier til dækning af de fulde omkostninger i forbindelse med oprensning og erstatning i tilfælde af større ulykker, og at risici og ansvar ikke lægges over på mindre selskaber, for hvilke det gælder, at der er større risiko for, at de erklærer sig insolvente, hvis der sker en ulykke; slår til lyd for, at eventuelle fælles ordninger baseres på bevarelse af incitamenter, der tager sigte på at undgå risici og følger de højest mulige sikkerhedsstandarder i de enkelte operationer;
37.

opfordrer Kommissionen og medlemsstaterne til at tilbyde støtte til kvinder, som planlægger at starte eller købe en virksomhed, eller overtage en familieejet virksomhed, herunder dem, der arbejder i de liberale erhverv og f.eks. ejer en privat advokat- eller lægepraksis; mener, at støtten bør bestå af passende uddannelsesseminarer og workshopper for at give de pågældende kvinder mulighed for at erhverve de ledelsesmæssige færdigheder, som gør det muligt for kvinder at komme igennem en købssituation med held, navnlig evalueringer, vurdering af en virksomhed, bankrelaterede og juridiske spørgsmål; erkender, at særlig opmærksomhed bør rettes mod kvinder under 25 år og over 50 år, da de er mere påvirket af den finansielle krise;
62.

er enig i, at udviklingspolitikken spiller en rolle i forbindelse med at hjælpe lande til at omdanne deres ressourcerigdomme til bæredygtig og inklusiv vækst, bl.a. ved at forbedre forvaltningen og gennemsigtigheden; understreger, at udviklingspolitikken, og herunder GSP, ikke er et diplomatisk værktøj for så vidt angår råvarer, men mener, at den kan spille en vigtig støtterolle i EU’s råstofpolitik; opfordrer derfor Kommissionen til at sikre sammenhæng mellem de to; glæder sig over, at der er indføjet udtrykkelige garantier for ikkediskriminerende markedsadgang til råstoffer i EU's handelsaftaler og som en forudsætning for medlemskab af WTO; er dog enig i, at handelsaftaler skal tilvejebringe den fleksibilitet, der er nødvendig for at understøtte udviklingslandene i at oprette forbindelser mellem udvindingsindustrien og den lokale industri; mener, at landes suverænitet med hensyn til ressourcer skal respekteres, og opfordrer i denne sammenhæng Kommissionen til at opveje sin modstand mod eksportafgifter i udviklingslandene gennem anvendelse af en differentieret strategi, der tager hensyn til de forskellige nationale situationer, således at udviklingsmålene og industrialiseringen af udviklingslandene ikke bringes i fare; understreger, at fri og fair handel er vigtig for udviklingen af den globale råstofsektor og for skabelse af velstand i alle samfund; konstaterer, at indkomsterne fra råstoffer kan spille en afgørende rolle ved at gøre det muligt for de mindst udviklede lande at opfylde 2015-målene;
15.

udtrykker sin tilfredshed med Kommissionens bestræbelser på at oprette arbejdsgrupper om fiskeriforvaltning i fællesskab med Tyrkiet og Den Russiske Føderation, hvilket skaber grundlag for yderligere drøftelse af samarbejdet; opfordrer Kommissionen til at udvide sine bestræbelser over for og sin dialog med alle lande, der ligger omkring Sortehavet; opfordrer Kommissionen til fuldt ud at gøre brug af de eksisterende organisationer og relevante redskaber med henblik på at gøre fremskridt mod en bedre koordination af politikken; mener imidlertid, at en separat regional fiskeriforvaltningsorganisation (RFFO) for Sortehavet på lang sigt kunne fremme kommunikationen mellem videnskabelige institutioner og brancheorganisationer for fiskere, producenter og forarbejdningsvirksomheder med henblik på at løse spørgsmål og uddybe samarbejdet om Sortehavet; opfordrer Kommissionen til at arbejde sammen med Sortehavslandene på bilateralt niveau, i betragtning af at mange af dem ikke er medlem af EU;
14.

understreger, at parter, som begge er indstillet på at finde en løsning på deres sag, er mere tilbøjelige til at arbejde sammen med frem for mod hinanden; mener, at de pågældende parter derfor ofte er mere åbne over for at tage hensyn til den anden parts holdning og bearbejde de problemer, der ligger til grund for tvisten; mener, at dette ofte har den ekstra gevinst, at parterne bevarer det forhold, de havde før tvisten, hvilket særlig er af betydning i familiesager, hvor der er børn involveret;
4.

giver endnu en gang udtryk for sin bekymring over de vanskeligheder, som politiske partier er stillet over for i forbindelse med registrering til valg, og som faktisk begrænser den politiske konkurrence i Rusland, reducerer de valgmuligheder, der er til rådighed for landets vælgere, og viser, at der stadig er reelle hindringer for politisk pluralisme i landet;
2.

anbefaler stærkt, at Schengensamarbejdet styrkes for at sikre, at den enkelte medlemsstat effektivt kan kontrollere sin del af EU’s ydre grænser, og for at styrke den gensidige tillid og skabe tiltro til effektiviteten i EU’s system for forvaltning af indvandringen; understreger kraftigt, at der er behov for større solidaritet med de medlemsstater, der står over for den største tilstrømning af indvandrere, for at hjælpe dem med at klare ekstraordinære situationer af denne art;
4.

bekræfter sin holdning, således som den kommer til udtryk i de relevante betænkninger, og navnlig: — at Europa-Parlamentet og de nationale parlamenter i overensstemmelse med artikel 9 i protokol nr. 1 til Lissabontraktaten "i fællesskab tilrettelægger og fremmer et effektivt og regelmæssigt interparlamentarisk samarbejde inden for Unionen" for at fremme et fælles ejerskab til tilrettelæggelsen og gennemførelsen af et effektivt og regelmæssigt interparlamentarisk samarbejde — at dets egen repræsentation i enhver ny form for interparlamentarisk samarbejde bør være af et omfang, der afspejler rækkevidden og betydningen af den rolle, det spiller i kontrollen med FUSP og FSFP, anerkender den fælles europæiske karakter af sådanne politikker og opfylder behovet for at afspejle Parlamentets politiske og geografiske pluralisme — at Europa-Parlamentets sekretariat og bygninger i forbindelse med forfølgelsen af målet om at skabe merværdi samt for at begrænse udgifterne principielt står til rådighed med støtte til tilrettelæggelsen af interparlamentariske møder og udlån af lokaler til deres afholdelse — at konklusionerne fra interparlamentariske møder ikke skal være bindende for de deltagende parter;
—

der henviser til resolution 63/168 fra De Forenede Nationers Generalforsamling, som slår til lyd for implementering af resolution 62/149 af 18. december 2007 fra De Forenede Nationers Generalforsamling, hvor 106 lande stemte for en resolution om et verdensomspændende moratorium for dødsdomme og henrettelser, mens 34 lande hverken stemte for eller imod, og kun 46 lande stemte imod resolutionen,
6.

minder om, at programmer for socialt dårligt stillede personer skal gennemføres i lyset af sagerne for Retten i Første Instans, således som Kommissionen med rette har påpeget i sit overslag for regnskabsåret 2012; bemærker, at Retten i sin dom i sagen T-576/08 af 13. april 2011 fastslog, at kun levering af fødevarer, der kommer fra interventionslagre, skal være omfattet af dette program, således at opkøb af fødevarer på markedet ikke medfører udgifter; mener, at artikel 2 i forordning (EF) nr. 983/2008 som følge af dommen ikke kan anvendes som retsgrundlag for uddeling af fødevarer til dem, der har behov herfor;
30.

mener, at der er behov for en altomfattende og sammenhængende tilgang på grundlag af målrettede strategier for udvikling, menneskerettigheder, god regeringsførelse, social integration, fremme af kvinder og mindretal samt religiøs tolerance i EU udenrigspolitik og at det er afgørende som et middel til at forene de to strategier for fremme af demokratiet, det vil sige den udviklingsrelaterede tilgang, der hviler på socioøkonomiske fremskridt for alle og vækst til fordel for de fattige, og den politiske tilgang, der understøtter politisk pluralisme, parlamentarisk demokrati, respekt for loven, menneskerettighederne, grundlæggende rettigheder og et velfungerende civilsamfund; understreger, at en sådan støtte til den politiske dimension i tredjelande skal have form af en pluralistisk støtte til kapacitetsopbygning navnlig for så vidt angår retsvæsenets uafhængighed og uvildighed og mekanismer til sikring af god regeringsførelse, herunder bekæmpelse af korruptionen og en institutionel støtte og ikke en indblanding; understreger den merværdi, som forhenværende medlemmer af Europa-Parlamentet skaber under EU's bestræbelser på at fremme den demokratiske proces;
9.

glæder sig over Rådets afgørelse om at indføre restriktive foranstaltninger over for Syrien og personer, der er ansvarlige for den voldelige fremfærd mod civilbefolkningen, til at suspendere alle forberedelser til nye bilaterale samarbejdsprogrammer, suspendere de igangværende bilaterale programmer med de syriske myndigheder inden for rammerne af det europæiske nabo- og partnerskabsinstrument (ENPI) og MEDIA-instrumentet, til at anmode Den Europæiske Investeringsbank (EIB) om ikke at godkende nye finansieringsoperationer i Syrien indtil videre, at overveje en suspension af yderligere fællesskabsbistand til Syrien i lyset af begivenhederne og til ikke at tage yderligere skridt, hvad angår associeringsaftalen med Syrien; støtter de "intelligente" sanktioner, som Rådet har vedtaget, og opfordrer Rådet til at tage et stærkt diplomatisk initiativ med henblik på at få andre lande til at vedtage lignende sanktioner; er af den opfattelse, at Rådet bør fortsætte med at udvide de målrettede sanktioner til alle personer og enheder, der er knyttet til regimet, med henblik på at svække og isolere dem og således bane vejen for en overgang til demokrati;
D.

der henviser til, at hundredvis af mennesker i kølvandet på dette angreb den 8. februar 2011 satte ild til tre kirker og angreb en præst i den centrale by på Java, Temanggung, efter at en kristen, der var anklaget for at krænke islam, blev idømt fem års fængsel, i stedet for at blive dømt til døden, som angriberne havde forventet, og henviser til at Det indonesiske Kirkeråd har registreret 430 angreb mod kristne kirker i løbet af de seneste seks år,
6.

roser FN's indsats for at hjælpe ofrene for voldtægt og krigsforbrydelser, og især den lægehjælp, som visse hospitaler har ydet, såsom Panzi-hospitalet i Bukavu; fremhæver, at flertallet af ofrene for seksuelle overgreb ikke modtager tilstrækkelig hjælp af hverken medicinsk, social eller juridisk art; foreslår, at der på congolesisk regeringsniveau udarbejdes et komplet program for hjælp til ofre og for deres genindslusning i det congolesiske samfund og på arbejdsmarkedet; anmoder Kommissionen om at frigøre supplerende midler til kampen mod seksuel vold og til at arbejde for at etablere boliger for ofrene for seksuel vold i de udsatte områder; foreslår, at der gennemføres et pilotprojekt for forbedring af den lægehjælp, der stilles til rådighed for ofrene for seksuel vold i DR Congo;
44.

beklager, at EU siden afskaffelsen af sin øremærkede budgetpost i 2007 har manglet et instrument, der er fleksibelt og omfatter flere lande og reagerer sammenhængende på minerydningsprioriteterne, og at der, kvantitativt set, har været et fald i den samlede EU-finansiering til minerydning; opfordrer derfor til genindførelse af en mere helhjertet tilgang med én budgetpost og under ledelse af ét direktorat, hvis personale kun løser disse opgaver, hvilket vil sende et signal om styrken af EU’s fortsatte engagement i minerydning, i hvilken forbindelse der må tages hensyn til de enkelte landes behov, som fastlagt i strategidokumenterne for de respektive lande, og samtidig til, at tilstedeværelsen af landminer i nogle lande er blevet et strukturelt spørgsmål og dermed et spørgsmål for EU’s udviklingspolitik;
55.

anmoder Kommissionen og medlemsstaterne om at fremme globale normative standarder inden for rammerne af ICAO for at støtte tredjelandenes bestræbelser på at gennemføre disse standarder, for at nå frem til gensidig anerkendelse af sikkerhedsforanstaltninger og for at forfølge målet om en fælles effektiv sikkerhedskontrol;